Nasdaq Nordic

Nasdaq Nordicu börs on põhjamaades ja Baltikumis tegutsev väärtpaberibörs. Börs hõlmab Stockholmi, Kopenhaageni, Helsingi, Islandi ja Nasdaq Balti börsi. Läbi Stockholmi börsi (NASDAQ OMX Stockholm AB) saab kaubelda ka Norra ettevõtete aktsiatega. Börs kuulub Nasdaq Inci gruppi.

Börsil saab kaubelda siin noteeritud aktsiate, võlakirjade, indeksite, fondide, futuuride ja optsioonidega. Nasdaq Balti börsi ja Helsingi börsi ametlik kauplemisvaluuta on euro. Stockholmi börsi ametlik kauplemisvaluuta on Rootsi kroon, Kopenhaageni börsil Taani kroon ja Islandi börsil Islandi kroon. Börsil on kaks turgu: reguleeritud turg ja Nasdaq First Northi turg ehk alternatiivturg. First Northi turg on aktsiate lisanimekiri, millele on kehtestatud võrreldes reguleeritud turuga leebemad reeglid.

Nasdaq Nordicu börsi üle teostavad järelevalvet kohalikud finantsjärelevalve ametid.

 Ajalugu 

 2003 – OMX Group, mis omas Stockholmi börsi, omandab Kopenhaageni börsi.
 2004 – algasid ettevalmistused ühtse põhjamaade ülese kauplemisplatvormi loomiseks.
 2006 – loodi OMX Nordicu börs, kus kaubeldakse Stockholmi börsi, Kopenhaageni börsi ja Helsingi börsi aktsiatega.
 2007 – Nasdaq Inc. omandas OMX Groupi ning koos sellega sai börsi nimeks Nasdaq Nordicu börs.
 8. veebruar 2010 – käivitati kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.

 Nasdaq Nordicu börsi suurus 
pisi|287x287px|Nasdaq Nordicu börsi siseturgude turuosad seisuga 31. märts 2022.
Seisuga 31. märts 2022 oli Nasdaq Nordicu börsil noteeritud ettevõtete väärtus kokku ehk turuosa 1,924 triljonit eurot (+6% võrreldes eelmise aasta sama ajaga). Nordicu börsi siseturgude turuosa on järgmine:

 Stockholmi börsil noteeritud ettevõtted – 53%
 Kopenhaageni börsil noteeritud ettevõtted – 30%
 Helsingi börsil noteeritud ettevõtted – 16%
 Islandi börsil noteeritud ettevõtted – 0,9%
 Nasdaq Balti börsil noteeritud ettevõtted – 0,6%

Börsi suurima turuosaga ettevõte on Novo Nordisk A/S (turuosa 178,5 miljardit eurot). Järgnevad Investor AB (62,9 miljardit eurot), Atlas Copco AB (56,1 miljardit eurot) ja A.P. Møller - Mærsk A/S (52,5 miljardit eurot).

Nasdaq Nordicu börs on 2021. aasta näitajate alusel turuosalt maailma suuruselt 14. börs.

2022. aasta märtsis tehti Nasdaq Nordicu börsil päevas tehinguid keskmiselt 4,7 miljardi euro väärtuses.

Seisuga 31. märts 2022 on Nasdaq Nordicu börsil noteeritud:

 reguleeritud turul 688 ettevõtte aktsiad
 12 ettevõtte aktsiad on noteeritud rohkem kui ühel Nasdaq Nordicu börsi turul
 First Northi turul 556 ettevõtte aktsiad 
 6 ettevõtte aktsiad on noteeritud rohkem kui ühel Nasdaq Nordicu börsi turul

 Olulisemad Nasdaq Nordicu börsil noteeritud aktsiate hinnaliikumisi iseloomustavad indeksid 
 NASDAQ OMX Nordic 120 (NOMXN120) – hõlmab 10 sektori indeksit ja liitindeksit, mis hõlmab 150 Nasdaq Nordicu börsil enim kaubeldud ettevõttest 120 suuremat. Indeksi koosseisu korrigeeritakse kaks korda aastas. Võrdleb aktsiate hinna keskmist muutust 2009. aasta 18. detsembri tasemega. Algväärtus oli 500.
 OMX Nordic 40 (OMXN40) – hõlmab 40 suurimat ja aktiivselt kaubeldavaimat aktsiat Nasdaq Nordicu börsil. Indeksi koosseisu korrigeeritakse kaks korda aastas. Võrdleb aktsiate hinna keskmist muutust 28. detsembri 2001. aasta tasemega. Algväärtus oli 1000.

 Enim kaubeldud aktsiad 
Ettevõtted, kelle aktsiatega on 2022. aastal enim kaubeldud (käibe järgi, enim kaubeldud ettevõte on reastatud esimesena, 31. märtsi seisuga):

 Novo Nordisk A/S – diabeedi raviks toodete tootmine
Nordea Bank Abp – pangandus
Evolution AB – online-mängukeskkonnad ja kasiinod
A.P. Møller - Mærsk A/S – konteinerilaevade haldaja, transporditeenus ja energeetika
Ericsson, Telefonab. L M – telekommunikatsioon
Vestas Wind Systems A/S – tuuleturbiinide tootja

 Börsi reguleeritud turul noteeritud ettevõtted, mille väärtus (turuosa) suurenes 2021. aastal enim (detsember 2020 vs. detsember 2021) 
KohtEttevõtte nimiEttevõttelühinimibörsilNoteeritus börsidelEttevõtte põhitegevusalaEttevõtteväärtusemuutus, %1.Small Cap Danmark A/SSCDKopenhaagenInvesteerimine +7652.Nurminen Logistics OyjNLGHelsingiLogistika +6543.Hexatronic Group ABHTROStockholmValguskaabli tootmine +5874.Moment Group ABMOMENTStockholmÜrituste korraldamine +4915.Corem Property Group ABCOREStockholmKinnisvarahaldus +4126.Josemaria Resources Inc.JOSEStockholmMaardlatesse investeerimine +353

 Börsi reguleeritud turul noteeritud ettevõtted, mille väärtus (turuosa) vähenes 2021. aastal enim (detsember 2020 vs. detsember 2021) 
KohtEttevõtte nimiEttevõttelühinimibörsilNoteeritus börsidelEttevõtte põhitegevusalaEttevõtteväärtusemuutus, %1.Oncopeptides ABONCOStockholmMeditsiinitööstus –952.Etrion CorporationETXStockholmPäikeseenergia tootmine –933.Orphazyme A/SORPHAKopenhaagenMeditsiinitööstus –744.Readly International ABREADStockholmDigitaalne meedia –745.Nordic Shipholding A/SNORDICKopenhaagenLaevade valdamine –736.Cantargia ABCANTAStockholmMeditsiinitööstus –72

 Vaata ka 
 Euroopa börside loend
 Nasdaq Balti börs

 Viited 

 Välislingid 
 Nasdaq Nordicu börs

Kategooria:Börsid